
РЕПУБЛИКА БЪЛГАРИЯ
	Министерство на околната среда и водите			Регионална инспекция по околната среда и водите - Пловдив

    

УТВЪРЖДАВАМ:




[bookmark: _GoBack]ДОКЛАД 
за извършена комплексна проверка 

На основание: План за контролната дейност за 2026 г. на РИОСВ – Пловдив, утвърден от Министъра на околната среда и водите и Заповед № РД-23/02.02.2026 г. на Директора на РИОСВ – Пловдив 
Дата на извършване на проверката: 16.09.2026 г.
Обект – Предприятие за първична обработка и замразяване на плодове и зеленчуци и цех за производство на плодови пюрета, концентрати и подсладени плодови продукти,  
с местонахождение: с. Кочево, ПИ с идентификатор 39102.12.78 , местност „Далгъна“ по КККР на с. Кочево, общ. Садово, обл. Пловдив, 
стопанисван от „КУМИНЯНО ФРУТ” ЕООД

I. Цел на проверката:
Основна цел на проверката е установяване нивото и степента на съответствие на дейността в обекта с изискванията на екологичното законодателство по компоненти и фактори: атмосферен въздух и води /отпадъчни/.

II. Проверени инсталации:
     	На територията на обекта са  проверени:
1.Предприятие за първична обработка и замразяване на плодове и зеленчуци
-	Амонячна инсталация 
2.Цех за производство на плодови пюрета, концентрати и подсладени плодови продукти
-	Парен котел на твърдо гориво /биомаса/  - нова СГИ
3.ЛПСОВ
4.Документация;

III. Констатации от проверката по компоненти и фактори на околната среда: 
На територията на обекта дружеството „КУМИНЯНО ФРУТ” ЕООД извършва първична обработка и замразяване на плодове и зеленчуци. През 2025 г. след преустройство на част от съществуващ склад дейността на дружеството се разширява - изграден е и е въведен в експлоатация нов цех за производство на плодови пюрета, концентрати и подсладени плодови продукти и ЛПСОВ. 
По компонент „Атмосферен въздух“:
      В предприятието за първична обработка и замразяване на плодове и зеленчуци се експлоатира амонячна хладилна инсталация. Техническата изправност на съоръженията на инсталацията и газсигнализиращата система към нея се проверяват  редовно от лицензирано дружество, което е удостоверено с представена документация и протоколи в хода на проверката. През 2025 г. е извършено допълване на инсталацията с амоняк след подмяна на компроментирани тръби.
      За отопление и охлаждане на административна сграда се експлоатира климатично оборудване, извън обхвата на контрол по Регламент (ЕС) 2024/573 за флуорсъдържащите парникови газове и Регламент (ЕС) 2024/590 относно веществата, които нарушават озоновия слой.
      За производствени нужди в новия цех – концентриране на плодово пюре и озахаряване на череши и вишни се експлоатира нова средна горивна инсталация /нова СГИ/ - парен котел на твърдо гориво /биомаса/. Котелът е вписан в регистъра на СГИ  по реда на чл.9г от Закона за чистотата на атмосферния въздух, за което на дружеството е издадено удостоверение за регистрация. ИУ на парния котел е оборудвано с пробовземна точка, утвърдена от директора на РИОСВ-Пловдив за провеждане на регламентирани емисионни измервания на концентрациите на вредни вещества изпускани в атмосферния въздух. Осигурено е пречистване през циклон, преди отвеждане на емисиите от котела в атмосферния въздух. Дружеството провежда собствени периодични измервания /СПИ/ по реда на Глава пета от Наредба №6/1999 г. Резултатите от проведените СПИ се докладват пред РИОСВ-Пловдив в изпълнение на изискванията на чл.39, ал.2 от същата Наредба №6/1999 г. и показват спазване на НДЕ. Към момента на проверката котелът е в работен режим. Води се дневник с работни часове /сменен дневник/ на горивния източник.
На площадката на обекта не се извършват дейности с употреба на разтворители, попадащи в обхвата на Приложение №1 от Наредба №7/2003 г.
По компонент „Води“: 
Дружеството „КУМИНЯНО ФРУТ” ЕООД е титуляр на разрешително за заустване на смесен поток производствени и битово-фекални отпадъчни води в повърхностен воден обект – отводнителен канал от съществуващ обект  Предприятие за първична обработка и замразяване на полодове и зеленуци.  През 2025 г. на площадката на обекта е въведена в експлоатация локална пречиствателна станция за пречистване на генерираните отпадъчни води от новия цех за производство на плодови пюрета, концентрати и подсладени плодови продукти. Издадено е  разрешително за заустване  от  на основание чл.46, ал.1, т.3, буква «а» , чл. 52, ал.1, т.4 от Закона за водите (РЗ за проектиране на проект). 
След пускане в експлоатация на новоизградената пречиствателна станция, към нея са насочени и се отвеждат за пречистване всички отпадъчни води, които се генерират на площадката на обекта, включително и от първичната обработка и замразяване на плодове и зеленчуци. Старата локална пречиствателна станция е изведена от експлоатация и не работи. 
Дружеството извършва собствен мониторинг и изпълнява условията по издадено разрешително за заустване  на основание чл.46, ал.1, т.3, буква «а» , чл. 52, ал.1, т.4 от Закона за водите (РЗ за проектиране на проект). Предоставени са анализни протоколи от пробонабиране, извършено от акредитирана лаборатория. На изхода на ЛПСОВ е монтирано измервателно устройство за измерване на количества заустени отпадъчни води. Въведен е и се води Дневник за технологична експлоатация, в който ежемесечно се вписват заустените количества отпадъчни води. Канализационната мрежа на обекта се поддържа в добро експлоатационно състояние, с цел осигуряване на нормална пропускливост. Пункта за мониторинг е достъпен. Утайката се отделя и събира.
В хода на проверката, в присъствие на представител на дружеството, от специалист на РЛ-Пловдив е взета проба за анализ от изход ЛПСОВ. 

IV. Предписания, срокове за изпълнение, отговорници: няма 
       
V. Съответствие, последващ контрол: не са установени несъответствия с изискванията на действащото законодателство по проверяваните компоненти и фактори

ИВАЙЛО ЙОТКОВ

Директор на РИОСВ - Пловдив

